wickkiey/tamil-wikipedia-markdown huggingface dataset:
# கறுக்காடி


**கறுக்காடி** அல்லது **வற்றல் இறால்** (*Pandalus borealis*) என்பது வடக்கு அத்திலாந்திக் மற்றும் வடக்கு பசிபிக் பெருங்கடல்களின் குளிர்ந்த பகுதிகளில் காணப்படும் ஒரு வகை கரிடியன் இறால் ஆகும். ஐக்கிய நாடுகளின் உணவு மற்றும் வேளாண்மை அமைப்பு இவற்றை **வடக்கு இறால்** என்று குறிப்பிடுகிறது. மற்ற பொதுவான பெயர்களாக இளஞ்சிவப்பு இறால், ஆழ்கடல் இறால், நோர்டிக் இறால், பெரிய வடக்கு இறால், வடக்கு இறால், 0 முதல் 8&nbsp;°C (32-46&nbsp;°F) வெப்பநிலை கொண்ட தண்ணீரில் மென்மையான சேற்றின் அடிப்பகுதியில், வாழ்கிறது. இருப்பினும் இது 9 முதல் 1,450 மீ (30-4,757 அடி) ஆழம் வரையிலும், −2 முதல் 12&nbsp;°C (28-54&nbsp;°F) வெப்ப நிலை உள்ள இடங்களிலும் பதிவு செய்யப்பட்டுள்ளது. கறுகாடி இறால்கள் 32 முதல் 35 பிபிடி வரையிலான உப்புத்தன்மை கொண்ட உவர் நீரில் செழித்து வளர்கின்றன. இந்த இறால்களின் வாழ்க்கைச் சுழற்சி அவை இருக்கும் இடத்தைப் பொறுத்து அமைகிறது. இதை ஒரு கிளையினமாக கருதுவதற்குப் பதிலாக, வட பசிபிக் மக்கள் பெரும்பாலும் ஒரு தனி இனமாக அங்கீகரிக்கின்றனர்.  

## உடலியல்
சிவப்பு நிற மிகளாய் வற்றல் போன்ற தோற்றம் கொண்டது இந்த இறால்கள் ஆகும்.  
இவற்றின் எட்டு ஆண்டு ஆயுட்காலத்தில், இந்த இறாலின் முட்டையிடும் பருவம் கோடையின் பிற்பகுதியில் பொதுவாக கடலில் தொடங்குகிறது. இலையுதிர்காலத்தின் துவக்கத்தில், பெண் இறால்கள் தங்கள் வயிற்றில் இருந்து முட்டைகளை வெளியேற்றத் தொடங்குன்றன. இந்த சமயத்தில் இவை கரையோரமாக நகரும். குளிர்காலத்தில் இவற்றின் முட்டைகள் குஞ்சு பொரிக்கும்.  

## பயன்கள்
இந்த இறால்கள் மனிதர்களுக்கு உணவாவதும் அல்லாமல் வேறு வகைகளிலும் பயன்படுகின்றன. இதன் மேலோட்டில் ஒரு நொதியம் உள்ளது. அதில் இருந்து சிட்டோசன் என்ற வேதிப் பொருள் பெறப்படுகிறது. இது காயங்களுக்கு மருந்தாகவும், திராட்சைச் சாற்றை வடிகட்டவும், இயற்கை வேளாண்மையில் மண்ணை வளப்படுத்தவும் பயன்படுத்தப்படுகிறது.
# ப. வெ. நந்திதா


**பள்ளத்தூர் வெங்கடாசலம் நந்திதா** (பிறப்பு ஏப்ரல் 10, 1996) ஒரு இந்திய சதுரங்க வீரர் ஆவார். அவர் பிடேயின் பெண் கிராண்ட்மாஸ்டர் பட்டத்தைப் பெற்றுள்ளார். அவர் இந்தியாவின் 17 வது பெண் கிராண்ட்மாஸ்டர் ஆவார். இந்திய பெண் சதுரங்க வீராங்கனைகள் தரவரிசையில் 7 வது இடத்தில் உள்ளார்.  

## இளமை மற்றும் கல்வி
நந்திதா 10 ஏப்ரல் 1996 இல் தமிழ்நாட்டில் உள்ள சங்ககிரியில் பிறந்தார். அவர் சென்னை அண்ணா பல்கலைக்கழகம், கிண்டி பொறியியல் கல்லூரியில் பொறியியலில் மின்னணுவியல் மற்றும் தகவல் தொடர்பு துறையில் இளங்கலை பட்டம் பெற்றுள்ளார்.(2014-17). விளையாட்டு ஒதுக்கீட்டுப் பிரிவில் முதலிடம் பெற்று தனது பொறியியல் இடத்தைப் பெற்றார்.  

## சதுரங்க வாழ்க்கை
2016 ஆம் ஆண்டில் ஒடிசாவின் புவனேஸ்வரில் நடைபெற்ற U-20 உலக ஜூனியர் செஸ் சாம்பியன்ஷிப்பில் நந்திதா வெள்ளிப் பதக்கம் வென்றார். 2010 இல் கிரீஸின் ஹல்கிடிகியில் நடைபெற்ற U-14 உலக இளைஞர் சதுரங்கப் போட்டியில் வெண்கலப் பதக்கம் வென்றார். அக்டோபர் 2020 இல், அவர் இந்தியன் பெண்கள் சதுரங்க அணியில் வைசாலி Rameshbabu, பத்மினி, பக்தி குல்கர்னி, மேரி ஆன் கோமசு ஆகியோருடன் இடம் பெற்றார். இந்த அணி பிடே நடத்திய ஆசிய நாடுகள் (பகுதிகள்) இணைய சதுரங்க சாம்பியன்ஷிப் 2020ஐ வென்றது. இந்த போட்டியில் 31 ஆசிய நாடுகள் கலந்து கொண்டன. மேலும் இந்திய பெண் சதுரங்க வீரர்களின் தரவரிசையில் 7 வது இடத்தில் உள்ளார்.  

## படங்கள்
# ரோமர்-சிம்ப்சன் பதக்கம்

**ரோமர்-சிம்ப்சன் பதக்கம்** (Romer-Simpson Medal) முதுகெலும்பிகளின் தொல்லுயிரியல் துறைக்காக அமெரிக்காவில் வழங்கப்படும் மிக உயரிய ஒரு விருதாகும். உலகெங்கிலும் உள்ள பல்வேறு விஞ்ஞானிகள், மாணவர்கள், கலைஞர்கள், தயாரிப்பாளர்கள், வழக்கறிஞர்கள், எழுத்தாளர்கள் மற்றும் அறிஞர்கள் உறுப்பினர்களாக உள்ள   அமைப்பான முதுகெலும்பி  தொல்லுயிரியல் சமூகம் இவ்விருதை வழங்கி சிறப்பிக்கிறது. இத்துறையில் நிலையான மற்றும் சிறந்த அறிவார்ந்த சிறப்பம்சமும் சேவையும் ஆற்றுகின்ற சிறந்த ஆளுமைகளைத் தேர்ந்தெடுத்து  இவ்விருது ஆண்டுதோறும் வழங்கப்படுகிறது. அமெரிக்காவைச் சேர்ந்த உயிரியலாளர்களும்  தொல்லுயிரியல் அறிஞர்களுமான ஆல்ஃபிரட்டு எசு. ரோமர் மற்றும் சியார்ச்சு  சிம்ப்சனின் நினைவாக விருதுக்கு இப் பெயரிடப்பட்டது.  

## கடந்த விருதுகள்
ஆதாரம்:முதுகெலும்பி தொல்லுயிரியல் சமூகம்  

- 1987 எவரெட் சி. ஓல்சன்
- 1988 பாப் ஷாஃபர்
- 1989 எட்வின் எச். கோல்பர்ட்டு
- 1990 ரிச்சர்ட் எசுடெசு
- 1991 *விருது இல்லை*
- 1992 லோரிசு எசு. ரசல்
- 1993 சூ மிங்சென்
- 1994 இயான் எச். ஆசுட்ரோம்
- 1995 சோபியா கீலன்-யவோரோவ்சுகா
- 1996 பெர்சி பட்லர்
- 1997 கொலின் பேட்டர்சன்
- 1998 ஆல்பர்ட் ஈ வுட்டு
- 1999 ராபர்ட் வாரன் வில்சன்
- 2000 இயான் ஏ. வில்சன்
- 2001 மால்கம் மெக்கென்னா
- 2002 மேரி ஆர். டாசன்
- 2003 ரெய்னர் சாங்கர்ல்
- 2004 ராபர்ட் எல். கரோல்
- 2005 டொனால்ட் ஈ. ரசல்
- 2006 வில்லியம் ஏ கிளெமன்சு
- 2007 வான் லாங்சுடன், சூனியர்.
- 2008 சோசு போனபார்டே
- 2009 பரிசு சென்கின்சு
- 2010 ரிஞ்சன் பார்சுபோல்ட்டு
- 2011 ஆல்ஃபிரட் டபிள்யூ. குரோம்ப்டன்
- 2012 பிலிப் டி. செஞ்சி
- 2013 இயாக் ஆர்னர்
- 2014 ஆன்சு-பீட்டர் சூல்ட்சே
- 2015 சிம் ஆப்சன்
- 2016 மீ-மான் சாங்
- 2017 பிலிப் இயே. கியூரி
- 2018 கே பெக்ரென்சுமேயர்
- 2019 மைக்கேல் ஆர்ச்சர்
- 2020 ஜென்னி கிளாக்
- 2021 பிளேயர் வான் வால்கன்பர்க்
- 2022 டேவிட் டபிள்யூ. குராசு
# சுப்புராமன் மீனாட்சி

**சுப்புராமன் மீனாட்சி** (பிறப்பு 24 அக்டோபர் 1981), ஒரு இந்திய பெண் கிராண்ட்மாஸ்டர் ஆவார்.  

## சுயவிவரம்
சுப்பராமன் மீனாட்சி இந்திய செஸ் பெண் கிராண்ட்மாஸ்டர் சுப்பராமன் விஜயலட்சுமியின் தங்கை ஆவார். 1991 முதல் 2001 வரை, அவர் ஆசியா மற்றும் உலக இளைஞர் செஸ் சாம்பியன்ஷிப்பில் பல்வேறு வயது பிரிவுகளில் இந்தியாவின் சார்பில் கலந்து கொண்டார். 1998 ஆம் ஆண்டில், ஆசிய இளைஞர் செஸ் சாம்பியன்ஷிப்பில் சுப்பராமன் மீனாட்சி U-20 பெண்கள் வயது பிரிவில் வெள்ளிப் பதக்கம் வென்றார். 2001 ஆம் ஆண்டில், இந்த போட்டியில் தனியா சச்தேவுடன் 2 மற்றும் 3 வது இடங்களைப் பகிர்ந்து கொண்டார். 2000 ஆம் ஆண்டில், இந்திய பெண்கள் செஸ் சாம்பியன்ஷிப்பில் வெள்ளிப் பதக்கம் வென்றார். 2002 ஆம் ஆண்டில்,பிடே உலகக் கோப்பையில் அவர் காலிறுதி வரை சென்றார். காலிறுதியில் அவரை சூ யூஹுவா வீழ்த்தினார். 2004 இல், பெய்ரூட்டில் சுப்பராமன் மீனாட்சி ஆசிய மகளிர் சதுரங்கப் போட்டியில் வெள்ளிப் பதக்கம் வென்றார்.  

2000 களில் சுப்பராமன் மீனாட்சி மகளிர் உலக சதுரங்க சாம்பியன்ஷிப்பில் நாக்-அவுட் முறையில் பங்கேற்றார்:  

- மகளிர் உலக சதுரங்க சாம்பியன்ஷிப் 2000 ல் முதல் சுற்றில் எலெனா ஜயாட்ஸிடம் தோற்றார்,
- மகளிர் உலக சதுரங்க சாம்பியன்ஷிப் 2004 இல் முதல் சுற்றில் இவெட்டா ராட்சீவிச்ஸிடம் தோற்றார்,
- மகளிர் உலக சதுரங்க சாம்பியன்ஷிப் 2006 இல் முதல் சுற்றில் டாடியானா கொசிந்த்சேவாவிடம் தோற்றார்,
- மகளிர் உலக சதுரங்க சாம்பியன்ஷிப் 2010 இல் முதல் சுற்றில் மாயா சிபுர்தனிட்சேவிடம் தோற்றார்.

சுப்பராமன் மீனாட்சி இந்தியாவுக்காக விளையாடிய போட்டிகள்:  

- பெண்கள் சதுரங்க ஒலிம்பியாட் 3 முறை (2000-2002, 2010)பங்கேற்றார்;
- 2003 ஆம் ஆண்டில் பெண்கள் ஆசிய அணி சதுரங்க சாம்பியன்ஷிப்பில் பங்கேற்று தனிப்பட்ட வெண்கலப் பதக்கம் வென்றார்;
- 2003 இல் ஆசிய விளையாட்டுப் போட்டிகளில் பங்கேற்றார்;
- ஆசிய உட்புற விளையாட்டுகளில் 2007 இல் பங்கேற்று அணி வெள்ளிப் பதக்கம் வென்றார்.

2001 ஆம் ஆண்டில்,அவருக்கு பிடே சர்வதேச பெண்கள் மாஸ்டர் (WIM) பட்டம்வழங்கியது. மூன்று ஆண்டுகளுக்குப் பிறகு பிடே சர்வதேச மகளிர் கிராண்ட்மாஸ்டர் (WGM) பட்டத்தைப் அவருக்கு வழங்கியது.
# மாதோ சரூப் வாட்ஸ்

**பண்டித மாதோ சரூப் வாட்ஸ்** (**Pandit Madho Sarup Vats**) (12 ஏப்ரல் 1896 &ndash; 7 டிசம்பர் 1955) தொல்லியல்]] மற்றும் சமசுகிருதம்|சமசுகிருத]] அறிஞரும், இந்தியத் தொல்லியல் ஆய்வகத்தின் தலைமை இயக்குநராக 1950-ஆம் ஆண்டு முதல் 1954-ஆம் ஆண்டு வரை பணிபுரிந்தவர். இவர் 920-21 மற்றும் 1933-34-ஆம் ஆண்டுகளில் சிந்துவெளி நாகரித்தின் அரப்பா மற்றும் மொகெஞ்சதாரோ தொல்லியல் களங்களில் அகழாய்வு செய்தவர்களில் ஒருவர்.  

12 ஏப்ரல் 1896 அன்று பஞ்சாபி குடும்பத்தில் பிறந்த இவர் பஞ்சாப் பல்கலைக்கழகம் மற்றும் லாகூர் பல்கலைக் கழகத்தில் சமஸ்கிருத மொழியில் பட்டம் பெற்றார். 1918-இல் பாட்னா அருங்காட்சியகக் காப்பாளராக பணியேற்றார். மார்ச், 1920-இல் இந்தியத் தொல்லியல் ஆய்வகத்தில் உதவித் தொல்லியல் அதிகாரியாக பணியில் சேர்ந்தார். இவர் மகாராட்டிரா மாநிலத்தின் புணே மாவட்டத்தில் உள்ள கர்லா பௌத்த குகைகளின் கல்வெட்டுக்களை கண்டுபிடித்தார். பின்னர் இடையில் நின்ற மொகெஞ்சதாரோ தொல்லியல் களத்தை மீண்டும் அகழாய்வு செய்தார். 1925-ஆம் ஆண்டில் இவர் வடக்கு வட்டத்தின் கண்காணிப்பு தொல்லியல் அதிகாரியாக பதவி உயர்வு பெற்றதுடன், அரப்பா தொல்லியல் களத்தை மீண்டும் அகழாய்வு செய்தார். பின்னர் 1950 முதல் இறக்கும் வரை 1955-ஆம் ஆண்டு வரை இவர் இந்தியத் தொல்லியல் ஆய்வகத்தின் தலைமை இயக்குநராக பதவியில் இருந்தார்.  
## எழுதிய நூல்கள்
- EXCAVATIONS AT HARAPPA
- Excavations at Harappa: Being an Account of Archaeological Excavations at Harappa Carried Out Between the Years 1920-21 and 1933-34, 2
# அமலானந்த கோஷ்


**அமலானந்த கோஷ்** (**Amalananda Ghosh**) இந்தியத் தொல்லியல் ஆய்வகத்தின் தலைமை இயக்குநராக 1955-ஆம் ஆண்டு முதல் பதவி வகித்தவர். இவர் இந்திய நாகரிகம் குறித்த பல நூல்களை வெளியிட்டவர்.  

3 மார்ச் 1910 அன்று வாரணாசியில் பிறந்த அமலானந்த கோஷ், அலகாபாத்தில் கல்லூரிப் படிப்பு முடித்த பின், இலண்டன் பல்கலைக்கழகத்தின் அகழாய்வு நிறுவனத்தில் சிறப்பு பயிற்சி பெற்றார்.  

1930-இல் இந்தியத் தொல்லியல் ஆய்வகத்தில் பணியில் சேர்ந்த அமலானந்த கோஷ் பின்னர் அத்துறையின் தலைமை இயக்குநராக 1953 முதல் 1968-ஆம் ஆண்டு வரை பணியாற்றினார்.  

இவர் பணியில் இருந்த போது மத்தியப் பிரதேசம் மாநிலத்தின் ஹோசங்காபாத் மாவட்டத்தின் மலைப்பகுதியில் உள்ள *பச்மர்கி* பிரம்மகிரி, மஸ்கி, தட்சசீலம், அரிக்கமேடு மற்றும் அரப்பா தொல்லியல் களங்களை அகழாய்வு செய்தார். 1950-இல் இராஜஸ்தான் மாநிலத்தின் சரஸ்வதி ஆறு பாய்ந்த பிகானேர் பகுதிகளில் அகழாய்வு செய்து அரப்பா மற்றும் மொகெஞ்சதாரோ தொடர்புடைய 70 தொல்லியல் களங்களை கண்டுபிடித்தார். இவர் 1961-இல் இந்தியத் தொல்லியல் ஆய்வகத்தின் தலைமை இயக்குநாக பதவியேற்றார்.  

## படைப்புகள்
- *The Encyclopedia of Indian Archaeology,*
- *A Survey of the Recent Progress in Early Indian Archaeology,*
- *The City in Early Historical India,*
- *A Guide to Nālandā.*

## விருதுகள்
- பத்மசிறீ, 1962
# கொ. இராமசாமி



**கொ. இராமசாமி** (*K. Ramasamy*)(பிறப்பு 1926 திசம்பர் 26) என்பவர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். இவர் 1977ஆம் ஆண்டு நடைபெற்ற தேர்தலில் சிவகாசி தொகுதியிலிருந்து ஜனதா கட்சி வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் 25 ஆண்டுகளுக்கும் மேலாகச் சிவகாசி ஊராட்சி ஒன்றியத்தின் தலைவராக பணியாற்றினார். இதன் பின்னர் இந்திய தேசிய காங்கிரசு கட்சியில் சேர்ந்தார்.
# அனுராக் ஆச்சார்யா



**அனுராக் ஆச்சார்யா** (*Anurag Acharya*) கூகுள் இசுகாலர் என்ற இலவசமாக அணுகக்கூடிய வலைத் தேடுபொறியின் இணை-நிறுவனராக அறியப்படுகிறார். 2014 ஆம் ஆண்டு நிலவரப்படி, ஆச்சார்யா கூகுளில் புகழ்பெற்ற பொறியாளர் என்ற பட்டத்தை வைத்திருந்தார். இவரும் இவரது கூகுள் சகா அலெக்சு வெர்சுடாக்கும் இணைந்து 2004 ஆம் ஆண்டு கூகுள் இசுகாலரை நிறுவினர். இந்த திட்டத்திற்கான யோசனை பல ஆண்டுகளுக்கு முன்பு ஆச்சாரியா காரக்பூர் இந்திய தொழில்நுட்ப நிறுவனத்தில் பட்டப்படிப்பு படித்தபோது உருவானது. அறிஞர் இலக்கியத்தை விரைவாக அணுகுவதற்கு அனுராக் அப்போது சிரமப்பட்டார். 2016 ஆம் ஆண்டில் அனுராக் ஆச்சார்யா காரக்பூர் இந்திய தொழில்நுட்பக் கழகத்தின் சிறந்த முன்னாள் மாணவர் விருதைப் பெற்றார்.
# தில்பாக் சிங் அத்வல்



**தில்பாக் சிங் அத்வால்** (**Dilbagh Singh Athwal)** மரபியலாளர், தாவர இனப்பெருக்குனர், விவசாயி என பன்முகங்களுடன் இயங்கிய ஓர் இந்திய அறிவியலாளர் ஆவார். 1928 ஆம் ஆண்டு அக்டோபர் மாதம் 12 ஆம் தேதியான்று இவர் பிறந்தார். தாவர இனப்பெருக்கத்தில் முன்னோடி ஆராய்ச்சி நடத்தியதாக அறியப்படுகிறார். பஞ்சாப் வேளாண்மைப் பல்கலைக்கழகத்தில் பேராசிரியராகவும், தாவர இனப்பெருக்கத் துறையின் தலைவராகவும், புகழ்பெற்ற உயிரியலாளரும் நோபல் பரிசு பெற்றவருமான நார்மன் போர்லாக்<nowiki/>கின் நண்பராகவும் விளங்கினார். நார்மன் போர்லாக்குடன் இணைந்து அதிக விளைச்சல் தரும் குள்ள வகை கோதுமை அறிமுகத்திற்கு ஒத்துழைத்தார். .  

**கோதுமை புரட்சியின் தந்தை என்று** பிரபலமாக அறியப்பட்ட இவர், 1966 ஆம் ஆண்டு 'பிவி 18' வகை கோதுமை வளர்ப்பில் முக்கியாப்பங்கு வகித்தார். 1967 ஆம் ஆண்டில் மிகவும் பிரபலமான அம்பர் தானிய கோதுமை வகையான 'கல்யாண்சோனா'வை வளர்ப்பதிலும் முக்கியப் பங்கு வகித்தார். இவரது ஆராய்ச்சி நெல் வளர்ப்பில் பல புதுமைகளைத் திருப்பித் தந்துள்ளது மேலும் இவரது பணி அமைப்பு பல புத்தகங்கள் மற்றும் சக மதிப்பாய்வு செய்யப்பட்ட பத்திரிகைகளில் வெளியிடப்பட்ட கட்டுரைகளில் ஆவணப்படுத்தப்பட்டுள்ளது. சிட்னி பல்கலைக்கழகம் வேளாண்மைக்கான இவரது பங்களிப்பிற்காக 1955 ஆம் ஆண்டில் இவருக்கு தத்துவ முனைவர் பட்டம் வழங்கியது 1964 ஆம் ஆண்டில், அறிவியல் மற்றும் தொழில்துறை ஆராய்ச்சி மன்றத்தின் சாந்தி சுவரூப் பட்னாகர் பரிசை தில்பாக்கு பெற்றார். இந்திய அரசு இவருக்கு மூன்றாவது உயரிய விருதான பத்ம பூசண் விருதினை உயிரியல் அறிவியலுக்கான பங்களிப்புக்காக 1975 ஆம் ஆண்டில் வழங்கி சிறப்பித்தது.  

தில்பாக்கு 14 மே 2017 அன்று நியூ செர்சியில் இறந்தார்.  
## இவற்றையும் காண்க
- பஞ்சாப் வேளாண்மை பல்கலைக்கழகம்
- நார்மன் போர்லாக்
- பன்னாட்டு நெல் ஆராய்ச்சி நிறுவனம்
# வில்லியம் இசுடீபன் அட்கின்சன்

**வில்லியம் இசுடீபன் அட்கின்சன்** (*William Stephen Atkinson*) பிரித்தானியாவைச் சேர்ந்த வண்ணத்துப்பூச்சியியல் நிபுணர் ஆவார். வாழ்க்கையின் பெரும்பகுதி இந்தியாவில் பணியாற்றினார். 1820 ஆம் ஆண்டு செப்டமபர் மாதம் இவர் பிறந்தார்.  

இங்கிலாந்தின் சபோல்கில் மாகாணத்தைச் சேர்ந்த தாமசு டி. அட்கின்சனின் மூத்த மகனாக இவர் பிறந்தார். இவரது தந்தை ருக்லி நகரத்தில் பாதிரியாராக ஆனபோது, கனாக் சேசு பகுதியின் இயற்கையில் இவர் ஆர்வம் காட்டினார். பிரித்தானிய வண்ணத்துப் பூச்சியினங்களை சேகரிக்கத் தொடங்கினார். 1839 ஆம் ஆண்டு முதல் கேம்பிரிட்சு, டிரினிட்டி கல்லூரிக்குச் சென்ற இவர் 1843 ஆம் ஆண்டு 26 ஆவது முதல் வகுப்பு தேர்ச்சியாளர் என்ற சிறப்புடன் வெளிவந்தார். பின்னர் இவர் ஒரு கட்டிடப் பொறியாளராக மாறினார். ஆனால் மார்டினியர் கல்லூரியில் இவருக்கு முதல்வர் பதவி வழங்கப்பட்டது. 1854 ஆம் ஆண்டு நவம்பரில் கல்கத்தாவுக்கு<nowiki/>ச் சென்றார். கிழக்கு வின்ச் பகுதியின் பாதிரியார் மகள் மான்ட்போர்டை மணந்தார்.  

கல்கத்தாவில் இவர் ஆசியச் சமூகத்தில் சேர்ந்தார், பின்னர் இதன் செயலாளராக உயர்ந்தார். வங்காளத்தின் வண்ணத்துப்பூச்சி இனங்களில் ஆர்வம் காட்டினார். அந்துப்பூச்சிகளை வளர்க்கத் தொடங்கினார். பூச்சியியல் நிபுணர் என்றி திபாட்சு இசுடைண்டனுடன் தொடர்பு கொண்டார். 1857 ஆம் ஆண்டு பூச்சியியல் சங்கத்தில் உறுப்பினரானார். 1860 ஆம் ஆண்டு வங்காளத்தில் பொதுக் கல்வி இயக்குநர் பொறுப்புக்கு வந்தார். டார்சிலிங்கிற்கு சென்று மேற்பார்வை செய்தார். அங்கு விரிவான வண்ணத்துப் பூச்சி வகைகளை சேகரித்தார். கல்கத்தா தாவரவியல் பூங்காவின் தாமசு ஆண்டர்சனுடன் இணைந்து சிக்கிமிற்கு பயணம் மேற்கொண்டார். 1865 ஆம் ஆண்டு இவர் புதிய இந்திய அருங்காட்சியகத்தின் அறங்காவலர் ஆனார். பூச்சியல் நிபுணர் பிரடெரிக் மூருடன் வில்லியம் கடிதப் பரிமாற்றத்தில் இருந்தார்.  

அட்கின்சன் கல்கத்தாவில் பல ஆண்டுகள் வசித்து வந்தார். பல்வேறு சித்திரங்களையும் மாதிரிகளையும் சேகரித்தார். இவரது தொகுப்பு வில்லியம் சாப்மேன் எவிட்சனால் மரணத்திற்குப் பின்னர் வாங்கப்பட்டது. இத்தொகுப்பு இலண்டனில் உள்ள இயற்கை வரலாற்று அருங்காட்சியகத்தில் வைக்கப்பட்டது. பிரடெரிக் மூர் மற்றும் எவிட்சன் ஆகியோர் இவரால் சேகரிக்கப்பட்ட பல புதிய இனங்களை விவரித்து வெளியிட்டனர்.
# குஜ்ஜார அள்ளி


**குஜ்ஜார அள்ளி** (*Gujjarahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643216. இந்த ஊரானது அ. மல்லபுரம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1,029 குடும்பங்களும் 4,301 மக்களும் வசிக்கின்றனர். இதில் 2,122 ஆண்களும் 2,179 பெண்களும் அடங்குவர்.  

## மேற்கோள்
# தேபாசிசு கோசுவாமி


**தேபாசிசு கோசுவாமி** (*Debashish Goswami*) ஓர் இந்திய கணிதவியலாளர் ஆவார். கல்யாண் பிதான் சின்காவின் மேற்பார்வையின் கீழ் இந்திய புள்ளியியல் நிறுவனத்தில் முனைவர் பட்டம் பெற்றார். 2012 ஆம் ஆண்டில் கணித அறிவியல் பிரிவில் இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு இவருக்கு வழங்கப்பட்டது.  

## விருதுகள்
1. இந்திய தேசிய அறிவியல் அகாதமியின் இளம் அறிவியலாளர் பதக்கம்
1. 2006 ஆம் ஆண்டு கணிதத்திற்கான பி.எம்.பிர்லா அறிவியல் விருது
1. 2009 ஆம் ஆண்டு இந்திய அரசின் அறிவியல் மற்றும் தொழில்நுட்பத் துறையிலிருந்து சுவர்ணசெயந்தி உறுப்பினர் தகுதி.
# கிருஷ்ணன் சசிகிரண்

| கிராண்ட்மாஸ்டர் |
| --- |

**கிருஷ்ணன் சசிகிரண்** (பிறப்பு 7 ஜனவரி 1981) ஒரு இந்திய செஸ் கிராண்ட்மாஸ்டர் ஆவர்.  

அவர் உலக செஸ் சாம்பியன்ஷிப் 2013 இல் விஸ்வநாதன் ஆனந்தின் பயிற்சி உதவியாளர்களில் (seconds) ஒருவர்.  

## சதுரங்க வாழ்க்கை
மெட்ராஸில் பிறந்த சசிகிரான் 1999 ஆம் ஆண்டில் முதன்முறையாக இந்திய செஸ் சாம்பியன்ஷிப்பை வென்றார். மேலும் 2002, 2003 மற்றும் 2013 இல் மீண்டும் வென்றார். 1999 இல் வியட்நாமின் வாங் டோவில் நடந்த ஆசிய ஜூனியர் செஸ் சாம்பியன்ஷிப்பையும் வென்றார். 2000 காமன்வெல்த் சாம்பியன்ஷிப்பில் கிராண்ட்மாஸ்டர் பட்டத்திற்கான நியமங்களை சசிகிரண்நிறைவு செய்தார். 2001 ஆம் ஆண்டில், அவர் மதிப்புமிக்க ஹேஸ்டிங்ஸ் சர்வதே சசதுரங்க போட்டியில் வென்றார். 2003 ஆம் ஆண்டில், அவர் 4 வது ஆசிய தனிநபர் சாம்பியன்ஷிப் மற்றும் கோப்பன்ஹேகனில் பொலிடிகன் கோப்பையை வென்றார். மலமோ மற்றும் கோபன்ஹேகனில் நடைபெற்ற 2005சிகேமன் & கோ சதுரங்க போட்டியில் ஜான் டிம்மான் உடன் இணைந்து Sasikiran முதல் இடத்தை பிடித்தார்.  

2014 ஆம் ஆண்டு ட்ரோம்ஸில் நடந்த சதுரங்க ஒலிம்பியாட் போட்டியில் 7.5/10 புள்ளிகளைப் பெற்று இந்திய அணி வெண்கலப் பதக்கம் வெல்ல உதவினார் . சசிகிரன் மூன்றாம் குழுவில் தனிப்பட்ட வெள்ளிப் பதக்கத்தையும் வென்றார்.  

## கடித செஸ்
கிருஷ்ணன் சசிகிரனும் ஒரு வெற்றிகரமான கடித சதுரங்க வீரர். 2015 ஆம் ஆண்டில் அவர் சர்வதேச மாஸ்டர் என்ற பட்டத்தை பெற்றார் மற்றும் 2016 இல் அவர் மூத்த சர்வதேச மாஸ்டர் ஆனார். *மரியன் வின்செவ் நினைவு* மற்றும் *பால்சியாஸ்காஸ் அழைப்பிதழில்* அவர் இரண்டு பட்டங்களுக்குமான நெறிமுறைகளை நிறைவேற்றினார் .  

## தனிப்பட்ட வாழ்க்கை
சசிகரன் சென்னை நங்கநல்லூரின் மாடர்ன் மூத்த மேல்நிலைப் பள்ளியில் தனது பள்ளிக் கல்வியை முடித்தார்.  

அவருக்கு ராதிகா என்பவருடன் திருமணமாகி ஒரு மகள் உள்ளார்.
# ப. விஜயலட்சுமி


**விஜயலட்சுமி பழனிசாமி** (*P. Vijayalakshmi*) சங்ககிரி சட்டமன்றத் தொகுதி முன்னாள் சட்டப் பேரவை உறுப்பினரும் (2011-2016) அமைச்சரும் ஆவார். இவரது உறவினரும் (சித்தப்பா)மற்றும் திமுகவின் வலிமையான தலைவருமான வீரபாண்டி எஸ் ஆறுமுகத்தை இத்தேர்தலில் தோற்கடித்தார். முன்னதாக, இவர் 1980, மற்றும் 1984 சட்ட மன்றத் தேர்தல்களில் அனைத்திந்திய அண்ணா திராவிட முன்னேற்றக் கழக வேட்பாளராக வீரபாண்டி தொகுதியில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். மீண்டும் 2001 தேர்தலில் பனமரத்துப்பட்டி சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார். 2001 முதல் தமிழக அமைச்சரவையில் சமூக நலத்துறை அமைச்சராக பணியாற்றினார். 1985ஆம் ஆண்டில், அப்போதைய முதல்வர் ம. கோ. இராமச்சந்திரனால் காதி மற்றும் கைத்தறி அமைச்சராக நியமிக்கப்பட்டார். 1986இல் நீக்கப்பட்ட 10 அமைச்சர்களுள் இவரும் ஒருவர். அ.தி.மு.க தலைவர் ஜெ.ஜெயலலிதாவின் மரணத்திற்குப் பிறகு, இவர் முன்னாள் அமைச்சர் செம்மலையுடன் ஓ. பன்னீர்செல்வம் ஆதரவாக இருந்தார்.
# அகத்மாத்தோர்



**அகத்மாத்தோர்** (*agadmator*) என அழைக்கப்படும் **அந்தோனியோ ராதிச்** (*Antonio Radić*; பிறப்பு: 16 சூன் 1987), ஒரு குரோவாசிய யூடியூப் பதிவரும், சதுரங்க ஆட்டக்காரரும் ஆவார். இவரின் யூடியூப் ஓடையின் பெயர் *அகத்மாத்தோரின் சதுரங்க ஓடை* (*agadmator's chess channel*) ஆகும். 2021 பிப்ரவரி 7 அன்று இவரது ஓடை 1,000,000 சந்தாதாரர்களைக் கடந்தது. ராதிச்சின் ஓடையில் உள்ள காணொளிகள் மொத்தம் 500 மில்லியனுக்கும் அதிகமான பார்வைகளைப் பெற்றுள்ளன. அவரது ஓடையில், இராதிச் சமீபத்திய மற்றும் வரலாற்று முக்கியத்துவம் வாய்ந்த சதுரங்க விளையாட்டுகளை மதிப்பாய்வு செய்கிறார்.  

அமெரிக்க சதுரங்க எழுத்தாளர் கர்னல் டேவிட் ஏ. ஹேட்டர் அவரை "யூடியூப்பின் முன்னணி சதுரங்க ஓடையாளர்களில் ஒருவர்" என்று குறிப்பிட்டுள்ளார்.  

## பின்னணி
இராதிச்சின் வசிப்பிடம் குரோவாசியாவில் கிரித்சேவிச் ஆகும். பீடே மாஸ்டரான அவரது தாத்தா அண்டோ கிரண்ஜிச், இவருக்கு நான்கு வயதில் சதுரங்கத்தை அறிமுகப்படுத்தினார். இருப்பினும், அவர் பின்னர் விளையாடுவதை நிறுத்தி, 17 வயது வரை சதுரங்கத்திற்கு திரும்பவில்லை. இவர் அதிக சர்வதேச போட்டிகளில் பங்கேற்கவில்லை என்றாலும், செஸ்.காம், லிசெஸ் போன்ற பல்வேறு இணைய சதுரங்க தளங்களில் விளையாடுகிறார்.  

## யூடியூப் ஓடை
ரெடிக் முதலில் தனது யூடியூப் சேனலைத் 2007-இல் தொடங்கினார். அப்போது அவர் தனது தந்தையுடன் இணைந்து திருமணக் காணொளிப் பதிவராகப் பணியாற்றினார். அவர் தனது வியாபாரத்தை விளம்பரப்படுத்த திருமணக் காணொளிகளை தனது ஓடையில் வெளியிட்டார். அவர் பின்னர் 2016-இல் சதுரங்கக் காணொளிகளை வெளியிடத் தொடங்கினார். அவரது யூடியூப் ஓடை 2017-இல் சுமார் 20,000 சந்தாதாரர்களை அடைந்து அவரது வழக்கமான வருமானத்தை விட அதிக வருமானத்தை ஈட்டித் தந்தது. கிட்டத்தட்ட ரெடிக்கின் அனைத்துக் காணொளிகளும் ஒரே வடிவத்தைப் பின்பற்றுகின்றன: ஒரு சதுரங்க விளையாட்டின் விமர்சனம். அவரது மிகவும் பிரபலமான காணொளி "சதுரங்க வரலாற்றில் சிறந்த இராணி தியாகம்" என்ற தலைப்பில் உள்ளது. அந்தக் காணொளி 2021 செப்டம்பர் நிலவரப்படி 6.3 மில்லியன் பார்வைகளைப் பெற்றுள்ளது. அந்தக் காணொளியில், அவர் 1962-இல் நடந்த ரசீத் நெசுமெத்தீனொவ், ஒலெக் செர்னிக்கோவ் இடையேயான ஒரு விளையாட்டை பகுப்பாய்வு செய்கிறார்.  

2021 பிப்ரவரி 7 இல், இவரது ஓடை 1 மில்லியன் சந்தாதாரர்களை எட்டியது. இந்த சாதனையை செய்த முதல் சதுரங்க ஓடையாளர் இவர் ஆவார். இவருக்குப் பின்னர் இகாரு நகமுரா, லெவி ரோஸ்மன் ஆகியோர் இந்த மைல்கல்லை எட்டியுள்ளனர்.
# மெராபி எரிமலை



9-ஆம் நூற்றாண்டின் பிரம்பானான் கோயில் பின்புறத்தில் காட்சியளிக்கும் மெராபி எரிமலை]]  

**மெராபி எரிமலை** (**Mount Merapi**) இந்தோனேசியா நாட்டின் சாவகத் தீவில், நடுச் சாவக மாகாணத்திற்கும், யோகியாக்கார்த்தா சிறப்புப் பகுதிக்கும் இடையில் அமைந்துள்ள முனைப்பன சுழல் வடிவ எரிமலை ஆகும். இது இந்தோனேசியாவில் மிகவும் சுறுசுறுப்பான எரிமலைகளில் ஒன்றாகும். இது 1548-ஆம் ஆண்டு முதல் தொடர்ந்து வெடித்து வருகிறது. இந்த எரிமலை 2.4 மில்லியன் மக்கள் தொகை கொண்ட யோக்யகர்த்தா நகரத்திற்கு வடக்கே சுமார் 28 கிலோ மீட்டர் (17 மைல்) தொலைவில் உள்ளது. மேலும் ஆயிரக்கணக்கான மக்கள் எரிமலையின் ஓரங்களில் வாழ்கின்றனர். இது கடல் மட்டத்திலிருந்து 1,700 மீட்டர் (5,577 அடி) உயரத்தில் அமைந்துள்ளது. மலை உச்சியில் இருந்து புகை வெளியேறுவதை அடிக்கடி காணலாம். மெராபி எரிமலை பல வெடிப்புகளால் உயிரிழப்புகளை ஏற்படுத்தியுள்ளது. 2006 மற்றும் 2010 ஆண்டுகளில் மெராபி எரிமலையில் பலத்த வெடிப்புகளால் பேரளவு உயிரிழப்புகள் ஏற்பட்டன.  

27 மார்ச் 2021 அன்று, மற்றொரு சிறிய வெடிப்பு ஏற்பட்டது.. 8 ஆகத்து 2021 அன்று மெராபி மீண்டும் வெடிக்கத் தொடங்கியது. எரிமலையின் சரிவில் புதிய எரிமலை குழம்புகளை வெளியேற்றியது.. 16 ஆகத்து 2021 அன்று, எரிமலை மீண்டும் வெடித்து, சாம்பல் மேகத்தை காற்றில் ஏற்றி, அதன் பள்ளத்தில் சிவப்பு எரிமலைக் குழும்புகளைப் பாய்வித்தது. வெடிப்புகள் எரிமலையில் இருந்து 3.5 கிலோமீட்டர் (2 மைல்) தொலைவுக்கு மேகங்களைத் தூண்டி, சாம்பலில் உள்ளூர்ப் பகுதிகளை மூடிமறைத்தன. [12]
# ஜீவன் தியாகராஜா


**ஜீவன் தியாகராஜா** (*Jeevan Thiagarajah*) இலங்கைத் தமிழ் குடிமைப் பணியாளரும், மனித உரிமை, சமூகச் செயற்பாட்டாளரும், வழக்கறிஞரும், முன்னாள் வட மாகாண ஆளுநரும் ஆவார்.  

## பணி
ஜீவன் தியாகராஜா இவர் இலங்கையில் அரசு சார்பற்ற நிறுவனங்களில் 1984 முதல் செயற்பட்டு வந்தார். இலங்கையின் அரசு சார்பற்ற அமைப்பான மனித உரிமைகள் நிறுவனத்தின் தலைவராகவும், மனிதநேய நிறுவனங்களின் கூட்டமைப்பின் நிர்வாக இயக்குநராகவும் பணியாற்றினார். 2020 திசம்பரில் இலங்கை தேர்தல்கள் ஆணையத்தில் உறுப்பினராக நியமிக்கப்பட்டார். 2021 அக்டோபர் 11 இல் அரசுத்தலைவர் கோட்டாபய ராஜபக்ச இவரை 8-வது வட மாகாண ஆளுநராக நியமித்தார். 2023 மே 15 வரை இவர் இப்பதவியில் இருந்தார்.
# ஆரஞ்சு புள்ளி முட்டாள் கிளாத்தி


**ஆரஞ்சுப் புள்ளி முட்டாள் கிளாத்தி** (*Orange spotted filefish*) என்பது இந்தோ பசிபிக் பெருங்கடலில் பவளப் பாறைகளில் காணப்படும் மொனகாந்திடே குடும்பத்தைச் சேர்ந்த ஒரு முட்டாள் கிளாத்தி மீன் ஆகும்.  

ஆரஞ்சு புள்ளி முட்டாள் கிளாத்தி மீன்கள் வெளிர் நீல நிற உடலில் ஆரஞ்சு-மஞ்சள் நிறப் புள்ளிகளை எட்டு நீளமான வரிசையில் கொண்டிருக்கும். கடலில் இது *அக்ரோபோரா பாலிப்பஸ்* என்ற ஒருவகை பவளப் பாறையை மட்டுமே உணவாக கொள்கிறது.  

## மீன் காட்சியகத்தில்
இவை பெரும்பாலும் மீன் காட்சிச்சாலை வர்த்தகத்தில் விற்பனை செய்யப்படுகின்றன. இவற்றில் சில மீன்கள் வளர்ப்புத் தொட்டிகளில் நீண்ட காலம் உயிர் வாழ்கின்றன. உயிருள்ள பவளப்பாறைகளை இவற்றை வளர்க்கும் தொட்டிகளில் இடாவிட்டால் இந்த மீன்களை பராமரிப்பது கடினம். இந்த மீன்களை இதே இன மீன்கள் உள்ள தொட்டிகளில் வளர்க்கவேண்டும். அல்லது கடற்குதிரை, கடல் கொவிஞ்சி போன்ற மிகவும் சாதுவான கடல் உயிரினங்கள் உள்ள தொட்டிகளில் வெற்றிகரமாக வளர்க்கலாம்.  

## கடலில்

ஆரஞ்சுப் புள்ளி முட்டாள் கிளாத்தி மீன்கள் *அக்ரோபோரா பவளப் பாறைகளை* விரும்பி உண்கின்றன. இந்த குறிப்பிட்ட பவளப் பாறைகளை உண்பதால் இவற்றில் உடல் மணம் மாறுகின்றது. இதனால் இவற்றை வேட்டையாடும் கோட் போன்ற இயற்கை எதிரிகளின் மோப்பத்தில் இருந்து தப்பிவிடுகிறது. இந்த பண்பு மற்ற முதுகெலும்பிகளிடம் காணப்படாதது. மேலும் இவற்றின் உள்ள வண்ணப் புள்ளிகளைக் கொண்டு உருமறைப்பு கொள்கின்றன.
# போலி மதச்சார்பின்மை

இந்தியாவில், **போலி மதச்சார்பின்மை** (*Pseudo-secularism*) என்ற சொல் இந்து எதிர்ப்பு மற்றும் சிறுபான்மையினரை திருப்திப்படுத்துவதாகக் கருதப்படும் கொள்கைகளை குறிக்கிறது. இந்தியாவில் இந்துக்கள் பெரும்பான்மை மத சமூகமாக உள்ளனர். "போலி மதச்சார்பின்மை" என்ற சொல் மதச்சார்பற்றவர்கள் என்று கூறுபவர்கள் உண்மையில் அப்படி இல்லாமல், இந்துக்களுக்கு எதிரானவர்கள் அல்லது சிறுபான்மையினருக்கு ஆதரவானவர்கள் என்பதை குறிக்கிறது. பொதுவாக, தமிழக அரசியலில், இந்துமத எதிர்ப்பு கொள்கையை கொண்ட இந்திய தேசிய காங்கிரசு, இந்தியப் பொதுவுடமை கட்சி மற்றும் திமுகவை குற்றம் சாட்ட இது பயன்படுகிறது.  

## பின்னணி
"போலி-மதச்சார்பின்மை" என்ற வார்த்தையின் முதல் பதிவு 1951ஆம் ஆண்டு அந்தோணி எலெஞ்சிமிட்டம் எழுதிய *ஹிந்த் ஸ்வராஜுக்கான ஆர்எஸ்எஸ் தத்துவம் மற்றும் செயல்* புத்தகத்தில் இருந்தது. இந்திய தேசிய காங்கிரஸின் தலைவர்கள் மதச்சார்பின்மையை நிலைநிறுத்துவதாக பாசாங்கு செய்வதாக எலெஞ்சிமிட்டம் தனது புத்தகத்தில் குற்றம் சாட்டினார்.**  

தமிழ்நாட்டை மையமாகக் கொண்ட தன்னை நாத்திகம் சார்ந்த கட்சி என்று கூறிக்கொள்ளும் திராவிட முன்னேற்றக் கழகம் பல்வேறு பிரச்சனைகளில் முஸ்லீம்கள் மற்றும் கிறிஸ்தவர்களுக்கு ஆதரவாக நிலைப்பாடுகள் காரணமாக அடிக்கடி போலி மதச்சார்பின்மை என்று குற்றம் சாட்டப்படுகிறது.  

2020-ல் ஒரு முறை, ஒரு கிறிஸ்தவ மிஷனரி நிகழ்வில், கட்சியின் தலைவர் மு.க.ஸ்டாலின் இந்து மதம் என்ற ஒன்று இல்லை என்று கூறியுள்ளார். கட்சியின் கருத்தியல் தலைவர் ஈ.வி.ராமசாமி 1948-ல், "கிறிஸ்தவமும் இஸ்லாமும் தங்கள் கடவுளை ஒரு நல்லொழுக்கமாக சித்தரிக்கின்றன, இவை நமக்குத் தேவையான கடவுள்கள்" என்று எழுதி உள்ளார். தமிழ்நாட்டின் ஐந்து முறை முதலமைச்சர் மு. கருணாநிதி உட்பட கட்சியின் பெரும்பாலான தலைவர்கள் இந்து கடவுள்கள், நம்பிக்கை மற்றும் பாரம்பரியத்தை பற்றி இழிவாக பேசியுள்ளனர். இவை அனைத்தும் போலி மதச்சார்பின்மை என பாஜக மற்றும் அதிமுக போன்ற எதிர்க்கட்சிகளால் விமர்சிக்கப்படுகின்றன.  

## எடுத்துக்காட்டுகள்
சிவில் மற்றும் கல்வி நிறுவனங்களில் மதம் சார்ந்த இட ஒதுக்கீடுகளும் போலி மதச்சார்பின்மைக்கு சான்றாகக் கருதப்படுகின்றன.  
1998ஆம் ஆண்டில், ராஷ்டிரிய சுயம்சேவாக் சங்கம், 370வது பிரிவு, ராமர் கோவில் மற்றும் இந்தியாவின் சீரான குடிமையில் சட்டப் பிரச்சினைகளில் சமரசத்திற்காக போலி மதச்சார்பற்ற கட்சிகளுடன் இணைந்து அரசியல் செய்வதாக பாரதிய ஜனதா கட்சியின் மீது குற்றம் சாட்டியது.
# லால்ஜி தாண்டன்

**லால்ஜி தாண்டன்** (**Lalji Tandon** (பிறப்பு:12 ஏப்ரல் 1935 -இறப்பு:21 சூலை 2020) பாரதிய ஜனதா கட்சி அரசியல்வாதியும், 2009 முதல் 2014 வரை இந்திய நாடாளுமன்ற உறுப்பினராக செயல்பட்டவர். மேலும் இவர் 2003 முதல் 2007 வரை உத்தரப் பிரதேச சட்டமன்றத்தில் பாரதிய ஜனதா கட்சியின் சார்பாக எதிர்கட்சி த்தலைவராக இருந்தவர். இவர் அடல் பிகாரி வாஜ்பாயின் நம்பிக்கைக்கு உரியவராக இருந்தார்.  
## ஆளுநர் பதவியில்
லால்ஜி தாண்டன் 23 ஆகஸ்டு 2018 முதல் 28 சூலை 2019 முடிய பிகார் மாநில ஆளுந்ராக பதவி வகித்தவர். பின்னர் இவர் 29 சூலை 2019 முதல் 30 சூன் 2020 முடிய மத்தியப் பிரதேச மாநில ஆளுநராக பதவி வகித்தார்.  

லால்ஜி தாண்டன் [[கோவிட்-19 பெருந்தொற்று|கொரனோ பெருந்த் தொற்று நோயால்] தமது 85வது அகவையில் காலமானார்.
# ந. சிதம்பர சுப்பிரமணியன்

**ந. சிதம்பர சுப்பிரமணியன்** (30 நவம்பர் 1912 – 26 ஏப்ரல் 1977) காரைக்குடியில் பிறந்தவர். மணிக்கொடி எழுத்தாளர். மணிக்கொடி, கிராம ஊழியன், சிவாஜி, சக்தி, எழுத்து ஆகிய சிற்றிதழ்களில் சிறுகதை, கட்டுரை எழுதியவர். கடைசியாக வாகினி ஸ்டுடியோவில் விஜயா புரொடக்‌ஷன்ஸ் நிறுவனத்தில் 25 வருடங்கள் தலைமை நிர்வாகியாகப் பணிபுரிந்தார்.  

## படைப்புகள்

### சிறுகதைத் தொகுதிகள்
- *சக்ரவாகம்* (1940)
- *சூரியகாந்தி கதைகள்* (1950)
- *வருஷப்பிறப்பு முதலிய கதைகள்* (1956)
- *ஒரு நாள் வேலை* (2022)

### புதினங்கள்
- *இதய நாதம்* (1952)
- *நாகமணி* (1959)
- *மண்ணில் தெரியுது வானம்* (1969)

### நாடகம்
- *ஊர்வசி*(1944)

## உசாத்துணைகள்

- தமிழில் சிறுகதையும் தோற்றமும் வளர்ச்சியும், டாக்டர் அ.சிதம்பரநாதன் செட்டியார், பிலோமினா பதிப்பகம், சென்னை, 1977, பக்.14
# அல் ஆமராத் துடுப்பாட்ட அரங்கம்



**அல் ஆமராத் துடுப்பாட்ட அரங்கம்**, ஓமானின் மஸ்கட்டில் உள்ள ஒரு துடுப்பாட்ட அரங்கம் ஆகும். இது **ஓமான் துடுப்பாட்ட வாரிய மைதானம்** எனவும் அறியப்படுகிறது. இது ஓமான் கிரிக்கெட் சபைக்குச் சொந்தமான மைதானம் ஆகும். சனவரி 2021இல் இம்மைதானத்தின் முதலாவது ஆடுகளத் தரை பன்னாட்டுத் துடுப்பாட்ட அவையினால் தேர்வுத் துடுப்பாட்டம் இடம்பெறத் தகுதியான மைதானம் எனச் சான்றளிக்கப்பட்டது.
# செங்குத்துப் பள்ளத்தாக்கு


வில் அரிசோனா மாநிலத்தில் பாயும் கொலராடோ ஆறும், சின்னக் கொலராடா ஆறும் கலக்கும் இடத்தில் அமைந்த மாபெரும் செங்குத்துப் பள்ளத்தாக்கு]]  

**செங்குத்துப் பள்ளத்தாக்கு** என்பது புவியியல் அளவீடுகளில் வானிலை மற்றும் ஆற்றின் அரிப்பு செயல்பாட்டின் விளைவாக, மலைப்பகுதிகளின் பாறைகளுக்கு இடையில் ஏற்படும் ஆழமான பிளவு ஆகும்.  

கடுமையான சூரிய வெப்பம் மற்றும் ஆற்று நீரால் ஏற்படும் மண் அரிப்பாலும் மலைகளுக்கு இடையே செங்குத்துப் பள்ளத்தாக்குகளை உருவாகும்.குறிப்பாக மென்மையான சுண்ணாம்புக் கல் அல்லது மணற்கல் கொண்ட நிலப்பரப்பில் பாயும் ஒரு ஆறு அல்லது நீரோடைகள் நிலப்பரப்பை அரித்து இத்தகைய செங்குத்துப் பிளவுகளைச் செதுக்குகிறது. இதற்கு எடுத்துக்காட்டாக ஐக்கிய அமெரிக்காவின் அரிசோனா மாநிலத்தின் மாபெரும் செங்குத்துப் பள்ளத்தாக்கு உள்ளது. மலைப்பகுதி பள்ளத்தாக்குகளுக்கு எடுத்துக்காட்டாக கலிபோர்னியாவின் யோசெமிட்டி பள்ளத்தாக்கு உள்ளது.  

## இதனையும் காண்க
- மாபெரும் செங்குத்துப் பள்ளத்தாக்கு
# இலெவி ரோசுமன்



**இலெவி ரோசுமன்** (ஆங்கில மொழி : Levy Rozman, பிறப்பு டிசம்பர் 5, 1995) ஒரு சதுரங்க சர்வதேச மாஸ்டர் மற்றும் வர்ணனையாளர் ஆவார். இவர் இணையத்தில் கோதம்செஸ் என்று அழைக்கப்படுகிறார். இவர் டுவிட்ச் மற்றும் யூடியூப் இணைய தளங்களில் சதுரங்க காணொளிகளை உருவாக்குகிறார்.  

## ஆரம்ப கால வாழ்க்கை
ரோசுமன் டிசம்பர் 5, 1995 அன்று நியூயார்க்கின் புரூக்ளினில் பிறந்தார். மேலும் நியூயார்க் மற்றும் நியூ ஜெர்சி ஆகிய இரண்டு நகரங்களிலும் வளர்ந்தார். இவர் 6 வயதில் ஒரு பாடநெறி நடவடிக்கையாக சதுரங்கம் விளையாடத் தொடங்கினார். 7 வயதில் தனது முதல் சதுரங்க போட்டியில் கலந்துகொண்டார் . ரோசுமன் 2011 ஆம் ஆண்டில் அமெரிக்க சதுரங்க கூட்டமைப்பு வழங்கும் தேசிய மாஸ்டர் பட்டத்தை பெற்றார். 2016 இல் பிடே மாஸ்டர் மற்றும் 2018 இல் சர்வதேச மாஸ்டர் ஆகிய பட்டங்களை பெற்றார். ரோசுமன் 2014 இல் ஒரு சதுரங்க பயிற்சியாளராகத் பணியாற்றத் தொடங்கினார்.  

## இணைய வாழ்க்கை
ரோசுமன் ஒரு டுவிச் ஓடையாளர் மற்றும் யூடியூபர் ஆவார் . இவரது யூடுப் ஓடையான கோதம்செஸ் , 1.23 மில்லியன் சந்தாதாரர்களுடன்(நவம்பர் 8, 2021 நிலவரப்படி) யூடியூபில் மிக அதிக சந்தாதாரர்கள் கொண்ட சதுரங்க ஓடையாகும். ரோஸ்மேன் செஸ்.காம் உடன் இனைந்து பணியாற்றி இருக்கிறார். 2017 முதல் அவர்களின் சுடூரீமிங் கூட்டாண்மையின் ஒரு பகுதியாக இருந்தார். ரோசுமன் அவர்களுக்கு ஒரு வர்ணனையாளரராக செயல்பட்டார். போக்சாம்ப்ஸ் மற்றும் 2020 சதுரங்க வேட்பாளர்கள் போட்டி போன்ற போட்டிகளை பகுப்பாய்வுசெய்துள்ளார்.  

## நன்கொடை
2021 அக்டோபர் 14 அன்று, ரோசுமன் இலெவி ரோசுமன் ஸ்காலர்ஷிப் நிதியை அறிவித்தார். இதன் மூலம் இவர் ஆரம்ப, நடுத்தர மற்றும் உயர்நிலைப் பள்ளி சதுரங்கத் திட்டங்களுக்கு $ 100,000 நன்கொடையாக வழங்கினார். இந்த நிதி செஸ்.காம் இன் துணை நிறுவனமான 'செஸ்கிட்' ஆல் நிர்வகிக்கப்படுகிறது. மேலும், இதன் மூலம் பயிற்சி, போட்டி கட்டணம் மற்றும் பயண செலவுகளுக்கு பள்ளிகளுக்கு $ 5,000 முதல் $ 15,000 வரை வழங்கப்படுகிறது .
# மானுவல் ஆரோன்



**மானுவல் ஆரோன்** (பிறப்பு 30 டிசம்பர் 1935) 20 ஆம் நூற்றாண்டின் இரண்டாம் பாதியில் முதல் இந்திய சதுரங்க மாஸ்டர் ஆவார். அவர் 1960 களில் இருந்து 1980 களில் இந்தியாவில் சதுரங்கத்தில் ஆதிக்கம் செலுத்தினார். 1959 மற்றும் 1981 க்கு இடையில் ஒன்பது முறை இந்தியாவின் தேசிய சாம்பியனாக இருந்தார். சர்வதேச மாஸ்டர் பட்டம் வழங்கப்பட்ட இந்தியாவின் முதல் வீரர் அவர். சர்வதேச சதுரங்க நடைமுறைகளை இந்தியாவிற்கு அறிமுகப்படுத்திய முக்கிய நபர்களில் ஒருவர்; 1960 கள் வரை, இந்திய சதுரங்கம் ( *சதுரங்கா* என அழைக்கப்படுகிறது) பெரும்பாலும் பல உள்ளூர் பாரம்பரிய வகைகளைப் பயன்படுத்தி விளையாடப்பட்டது (எ.கா. கோட்டை கட்டுவதற்கு பதிலாக, அரசர் ஒரு குதிரை நகர்வைச் செய்ய முடியும், அது சரிபார்க்கப்படாவிட்டால்). ஆரோன் சர்வதேச சதுரங்க வகையை பிரபலப்படுத்த உதவினார். பல சதுரங்க குழுக்களை உருவாக்கி,துவக்க ஆட்ட முறைகள் மற்றும் பிற முறையான சதுரங்க இலக்கியங்களைப் படிக்க வீரர்களை வலியுறுத்தினார்.  

## வாழ்க்கை
இந்திய பெற்றோருக்கு டூங்கூவில் (காலனித்துவ பர்மா ) பிறந்த ஆரோன், இந்தியாவில் தமிழ்நாட்டில் வளர்ந்தார். அங்கு அவர் பள்ளிப்படிப்பை முடித்தார். பின்னர் அவர் இளங்கலை அறிவியல் படிப்பை . அலகாபாத் பல்கலைக்கழகத்திலிருந்து முடித்தார் . ஆரோன் ஒன்பது முறை இந்திய தேசிய சாம்பியனாக இருந்தார் (1959-1981 க்கு இடையில் 14 சாம்பியன்ஷிப்புகளில்). 1969 மற்றும் 1973 க்கு இடையில் தொடர்ச்சியாக ஐந்து பட்டங்களைவென்றார். அவர் தமிழ்நாடு சதுரங்க சாம்பியன்ஷிப்பை பதினொரு முறை வென்றார் (1957-1982). அவரின் முயற்சியால் , இந்தியாவின் முக்கிய சதுரங்க மையமாக தமிழ்நாடு உருவானது.  

### இந்திய சதுரங்க கலாச்சாரத்திற்கான பங்களிப்புகள்
குறைந்தபட்ச சதுரங்க கலாச்சாரம் கொண்ட சூழலில் தோன்றிய ஆரோன், இந்தியாவில் சதுரங்க விழிப்புணர்வின் வளர்ச்சிக்கு பெரிதும் உதவினார். தமிழ்நாடு சதுரங்க சங்கத்தின் செயலாளராகவும் (1977 மற்றும் 1997) மேலும் அகில இந்திய சதுரங்க கூட்டமைப்பின் தலைவராகவும் இருந்தார். இந்தியா தனது இரண்டாவது சர்வதேச மாஸ்டரைப் பெற 17 ஆண்டுகளுக்கு ஆனது(வி.ரவிக்குமார் (1978))  

## குறிப்பிடத்தக்க விளையாட்டுகள்

- மானுவல் ஆரோன் vs மேக்ஸ் ஈவே, லீப்ஜிக் ஓல் (ஆண்கள்) குவால்-பி 1960, இந்திய விளையாட்டு: கபாப்ளாங்கா மாறுபாடு (A47), 1–0
- லாஜோஸ் போர்டிஷ் Vs மானுவல் ஆரோன், வர்ணா 1962, கிங்ஸ் இந்தியன் டிஃபென்ஸ்: ஃபியான்செட்டோ வேரியேஷன், கிளாசிக்கல் மெயின் லைன் (E69), 0-1
- வுல்ப்காங் உல்மான் vs மானுவல் ஆரோன், ஸ்டாக்ஹோம் izt 1962, கிங்ஸ் இந்தியன் டிஃபென்ஸ்: ஃபியான்செட்டோ மாறுபாடு, கிளாசிக்கல் மெயின் லைன் (E69), 0-1
# பரத் சுப்பிரமணியம்



**பரத் சுப்ரமணியம்** ஓர் இந்திய சதுரங்க கிராண்ட்மாஸ்டர் ஆவார். இவர் 17 அக்டோபர் 2007 அன்று சென்னையில் பிறந்தார்.  

அவர் தனது ஐந்து வயதில் தனது தந்தை ஹரிசங்கரிடம் சதுரங்கம் கற்றார். 2014 முதல், அவர் சென்னையில் "செஸ் குருகுல்" பள்ளியில் பயின்றார், அவருக்கு கிராண்ட்மாஸ்டர் ராமச்சந்திரன் ரமேஷ் முக்கிய ஆசிரியராக இருந்தார். மார்ச் 2019 முதல், பரத் கிராண்ட்மாஸ்டர் அலெக்சாண்டர் கோலோஷ்சபோவின் பயிற்சி அமர்வுகளில் கலந்து கொள்ளத் தொடங்கினார். இந்த அமர்வுகள் அவரது ஆட்ட நுணுக்கங்களை மேம்படுத்துவதில் பயனுள்ளதாக இருந்தது. மேலும் அவரது நெறிமுறைகளை வேகமாக அடைய உதவியது. ஜனவரி 2020 இல், முன்னாள் உலக சாம்பியன் ஜிஎம் விளாடிமிர் க்ராம்னிக் மற்றும் முன்னாள் உலக சதுரங்க சவாலாளரான ஜிஎம் போரிஸ் கெல்ஃபான்ட் ஆகியோரால் நடத்தப்பட்ட மைக்ரோசென்ஸ் நெட்வொர்க்குகள் சிறப்பு பயிற்சி முகாமிற்கு பரத் தேர்ந்தெடுக்கப்பட்டார்.  

அவர் தனது 3 வது சர்வதேச மாஸ்டர் நெறிமுறையை ஜூன் 2019 இல், 11 ஆண்டுகள் மற்றும் 8 மாத வயது இருந்தபோது முடித்தார். அதே ஆண்டு செப்டம்பரில் பிடேவால் அதிகாரப்பூர்வமாக சர்வதேச மாஸ்டர் பட்டம் அவருக்கு வழங்கப்பட்டது .  

ஜனவரி 2022இல் பரத் தனது மூன்றாவது மற்றும் இறுதி கிராண்ட்மாஸ்டர் நியமத்தைப் பெற்று இந்தியாவின் 73ஆவது கிராண்ட்மாஸ்டர் ஆனார்.
# குத்தல அள்ளி


**குத்தல அள்ளி** (*Guthalahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643268. இந்த ஊரானது காட்டம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 16 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும், சென்னையில் இருந்து 290 கிலோ மீட்டர் தொலைவிலும் உள்ளது.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 265, மொத்த மக்கள் தொகைகள் 1089 ஆகும். இதில் 581 ஆண்களும், 508 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 57.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## ஊரில் உள்ள கோயில்கள்
- குத்தல அள்ளி ஈஸ்வரன் கோயில்
- குந்தல அள்ளி பசுவண்ணசாமி கோயில்
- குந்தல அள்ளி பெருமாள் கோயில்
- குந்தலஅள்ளி பட்டாளம்மன் கோயில்

## மேற்கோள்
# இரா. அருள்


**இரா. அருள்** (*R. Arul*) என்பவர் தமிழ்நாட்டின் சேலத்தைச் சேர்ந்த அரசியல்வாதி ஆவார். இவர் தனது அரசியல் வாழ்க்கையை பாட்டாளி மக்கள் கட்சியின் உறுப்பினராகத் தொடங்கி, அக்கட்சியில் பல்வேறு பதவிகள் வகித்தார். இவர் தற்போது பா.ம.கட்சியின் மாநில துணைப் பொதுச்செயலாளராக பணியாற்றி வருகிறார். அருள் சேலம் மாவட்டம் கோட்டத்தில் உள்ள இராஜராஜன் நகரில் வசித்து வருகின்றார். சேலத்தில் உள்ள விநாயக மிசன் நிகர்நிலைப் பல்கலைக்கழகத்தில் இவர் இளம் அறிவியல் வேதியியல் பிரிவில் பட்டம் பெற்றுள்ளார். இவர் 2021 தமிழ்நாடு சட்டமன்றத் தேர்தலில் சேலம் மேற்கு சட்டப் பேரவைத் தொகுதியில் பா.ம.க. சார்பில் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார். இவர் தனது தொகுதி வாக்காளர்களுடன் தொடர்புகொள்வதற்காக இணையதளத்தைத் தொடங்கியுள்ளார்.
# மா. சின்னதுரை


**மா. சின்னதுரை** (*M. Chinnadurai*) என்பவர் தமிழ்நாட்டைச் சேர்ந்த இந்திய அரசியல்வாதி ஆவார். இவர் இந்தியப் பொதுவுடைமைக் கட்சி (மார்க்சிஸ்ட்) உறுப்பினர் ஆவார். சின்னதுரை புதுக்கோட்டை மாவட்டம் புனல்குளம் கிராமத்தினைச் சார்ந்தவர். இவர். 2021ஆம் ஆண்டு நடைபெற்ற தமிழ்நாடு சட்டப் பேரவைப் பொதுத்தேர்தலில் கந்தர்வக்கோட்டை சட்டமன்றத் தொகுதியில் இந்தியப் பொதுவுடைமைக் கட்சியின் வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# எ. ச. தியாகராஜன் முதலியார்



**எகிரி சஞ்சீவி தியாகராஜன்** (*E. S. Thyagarajan*) என்பவர் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினர் ஆவார். இவர் 1971 தேர்தலில் தமிழரசுக் கழக வேட்பாளராக திருவள்ளூர் மாவட்டம் திருத்தணி சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  

இவர் செங்குந்தர் கைக்கோள முதலியார் ஈச்சான் கோத்திரத்தில் பிறந்தவர். இவர் பரோபகாரர், எகிரி சஞ்சீவி முதலியாரின் மகன் ஆவார். இவரது மருமகன் மருத்துவர் இ. எஸ். எஸ். இராமன், முன்னாள் சட்டமன்ற உறுப்பினரும் ஆவார்.
# வங்கபந்து பன்னாட்டு மாநாட்டு மையம்



**வங்கபந்து சர்வதேச மாநாட்டு மையம்** (*Bangabandhu International Conference Center*) வங்காளதேசத்தின் டாக்காவைச் சேர்ந்த காவல் மாவட்ட செர்-இ-பங்களா நகரத்தில் அமைந்துள்ளது. முன்னதாக வங்கதேச சீன நட்புறவு மாநாடு மையம் என்று அழைக்கப்பட்டது. வங்காளதேசத்தின் ஒரே சர்வதேச மாநாட்டு மையமென்ற சிறப்பு இம்மையத்திற்கு உண்டு. ''பெய்கிங் கட்டடக்கலைகள் மற்றும் ஆராய்ச்சி நிறுவனத்தால் இம்மையம் வடிவமைக்கப்பட்டது.  

சிறிய மற்றும் பெரிய அளவிலான நிகழ்வுகள், மாநில செயல்பாடுகள், சமூக நிகழ்வுகள், கருத்தரங்குகள், மாநாடுகள், தயாரிப்பு வெளியீடுகள், வருடாந்திர பொதுக் கூட்டங்கள், கண்காட்சிகள், கலாச்சார நிகழ்ச்சிகள், நிகழ்நேர காட்சிகள் போன்றவற்றை நடத்த இங்கு பதினேழு தளங்கள் உள்ளன. 13 வது சார்க் மாநாடு உட்பட பல பன்னாட்டு மாநாடுகள் மற்றும் உச்சிமாநாடுகள் பங்கபந்து பன்னாட்டு மாநாட்டு மையம் நடத்தியுள்ளது.  

## படக்காட்சி
# சையலோம்

உயிர் வேதியியலில் **, சையலோம்** (*Sialome*) என்பது சொல் இரண்டு தனித்துவமான கருத்துகளைக் குறிக்கின்றது. அவை:  

- கொசுக்கள், உண்ணிகள், பிற இரத்தத்தினை உறிஞ்சும் கணுக்காலிகளின் உமிழ்நீர்ச் சுரப்பிகளில் வெளிப்படுத்தப்படும் தூதாறனை மற்றும் புரதங்களின் தொகுப்பு
- சியாலிக் அமில வகைகள் மற்றும் இணைப்பு மற்றும் இவை குறிப்பிட்ட நேரத்தில், குறிப்பிட்ட சூழலில் குறிப்பிட்ட உறுப்பு, உயிரணு, இழையம் அல்லது உயிரினத்தில் செயல் நிலை.
# களத்தில் சந்திப்போம்


***களத்தில் சந்திப்போம்*** (*Kalathil Santhippom*) என்பது 2021ஆம் ஆண்டு ஆர். அசோக் எழுதிய உரையாடல்களுடன் என். ராஜசேகர் எழுதி இயக்கிய இந்திய தமிழ் மொழி விளையாட்டு மசாலா திரைப்படமாகும். இந்த படத்தில் ஜீவா, அருள்நிதி, மஞ்சிமா மோகன் ,பிரியா பவானி சங்கர் ஆகியோர் நடித்துள்ளனர். இந்தப் படம் கபடி விளையாட்டையும், ஆரம்பத்தில் போட்டியாளர்களாக கருதப்பட்ட அசோக், ஆனந்த் ஆகிய இருவரின் நட்பை அடிப்படையாகக் கொண்டது. இந்த படத்தில் நடித்த நடிகர் நாடோடிகள் கோபால் திரைப்பட வெளியீட்டிற்கு முன்னதாக 5 மார்ச் 2020இல் இறந்து போனார். இது 5 பிப்ரவரி 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து நேர்மறையான விமர்சனங்களைப் பெற்றது.  

## நடிகர்

- அசோக்காக ஜீவா
- ஆனந்தாக அருள்நிதி
- காவ்யாவாக மஞ்சிமா மோகன்
- சோபியாவாக பிரியா பவானி சங்கர்
- அப்பச்சியாக ராதாரவி
- புலியாக ரோபோ சங்கர்
- பாட்டிலாக பாலா சரவணன்
- அசோக்கின் தந்தியாக இளவரசு
- அசோக்கின் தாயாக சிறீரஞ்சனி
- ஆனந்தின் தந்தையாக நாடோடிகள் கோபால்
- ஆனந்தின் தாயாக ரேணுகா
- காவ்யாவின் தந்தை தென்னரசாக வேல ராமமூர்த்தி
- சோபியாவின் தந்தை ஆடுகளம் நரேன்
- காசியாக ஜி. மாரிமுத்து
- புல்லட் பாண்டியாக சம்பத் ராம்
- சிறப்புத் தோற்றத்தில் பா. விஜய்
- சிறப்புத் தோற்றத்தில் பிரயாகா மார்ட்டின்

## கதைச் சுருக்கம்
ஆனந்த் ( அருள்நிதி ), அசோக் ( ஜீவா ) ஆகிய இருவரும் சடுகுடு மைதானத்தில் போட்டியாளர்கள். ஆனால் மைதானத்திற்கு வெளியே நெருங்கிய நண்பர்களாக உள்ளனர். திரைப்படம் அடிப்படையில் அவர்கள் குடும்பங்கள் மற்றும் தனிப்பட்ட காதல் உறவுகள் தொடர்பாக அவர்கள் ஒன்றாக எதிர்கொள்ளும் தடைகளை ஆராய்கிறது. அதையெல்லாம் அவர்கள் எப்படி சமாளிக்கிறார்கள் என்பதை ஆராயும் படமாகச் செல்கிறது.  

படத்தின் இசையையும் பின்னணி இசையையும் யுவன் சங்கர் ராஜா இசையமைத்துள்ளார். பாடல்களை பா.விஜய், விவேகா ஆகிய இருவரும் எழுதியுள்ளனர். "யார் அந்த ஓவியத்தாய்"என்ற முதல் தனிப்பாடல் 26 அக்டோபர் 2020இல் வெளியிடப்பட்டது. பார்வையாளர்களிடமிருந்து நேர்மறையான விமர்சனங்களைப் பெற்றது.
# அபிநந்தன் இராமானுஜம்


**அபிநந்தன் ராமானுஜம்** (*Abinandhan Ramanujam*) தமிழ்நாட்டின் சென்னையைச் சேர்ந்த ஒரு இந்திய ஒளிப்பதிவாளர் ஆவார். இவர் மலையாளம், தமிழ் , பாலிவுட் படங்களில் பணியாற்றுகிறார்.  

## ஆரம்ப கால வாழ்க்கை
அபிநந்தன் ராமானுஜம் சென்னையில் பிறந்தார். இவர் எல். வி. பிரசாத் திரைப்படம் மற்றும் தொலைக்காட்சி நிறுவனத்தில் தங்கப் பதக்கத்துடன் பட்டம் பெற்றார். பின்னர் இவர் கோயம்புத்தூர் ஜி. ஆர். தாமோதரன் அறிவியல் கல்லூரியில் காட்சி தொடர்பாடல் பாடத்தை பயின்றார். சிறுவயதிலிருந்தே அபிநந்தன் புகைப்படம் எடுப்பதில் ஆர்வம் கொண்டிருந்தார். இவரது தந்தை இராமானுஜம் ஒரு வங்கி அதிகாரியாக இருந்தார். அவர் எப்போதும் இவரை வேலையில் ஊக்குவித்தார். இவரது தந்தை வைத்திருந்த பழைய யாசிகா புகைப்படக் கருவியில் பயிற்சி செய்தார். இவரது தந்தை இவருக்கு வழிகாட்டியாக இருந்தார். பள்ளி, கல்லூரி நாட்களில், அபிநந்தன் பல திரைப்பட தயாரிப்பு போட்டிகளில் பங்கேற்றார்.  

## தொழில்
அபிநந்தனின் *போஸ்ட்மேன்* என்ற திரைப்படம் 2009இல் சிறந்த திரைப்படம் அல்லாத பிரிவில் தேசிய விருது பெற்றது. இயக்குநர் பிஜோய் நம்பியாரிடமிருந்து தனது முதல் வாய்ப்பை பெற்றார். படப்பிடிப்பைத் தவிர, அபிநந்தனுக்குப் பயணம் செய்வது பிடிக்கும். திரைப்படத் தயாரிப்பாளர் லிஜோ ஜோஸ் பெல்லிசேரியுடன் இவரது பணி மிகவும் பாராட்டப்பட்டது.
# நிர்மல் குமார் சித்தாந்தா

**நிர்மல் குமார் சித்தாந்தா** (*Nirmal Kumar Sidhanta*) என்பவர் லக்னோ பல்கலைக்கழகத்திலும், கொல்கத்தா பல்கலைக்கழகத்திலும் பணியாற்றிய புகழ்பெற்ற வங்காள இந்திய ஆங்கில இலக்கிய அறிஞர் ஆவார்.  

இவர் கல்கத்தாவில் உள்ள புகழ்பெற்ற கொல்கத்தாவில் உள்ள இசுகாட்லாந்து தேவாலய கல்லூரியிலும் , கேம்பிரிச்சுப் பல்கலைக்கழகத்திலும் படித்தார். முதுகலைப் பட்டம் பெற்ற பின்னர் இசுகாட்லாந்து தேவாலய கல்லூரியில் விரிவுரையாளராகக் கல்விப் பணியினைத் தொடங்கினார். பின்னர் ஆங்கிலப் பேராசிரியராக லக்னோ பல்கலைக்கழகத்தில் சேர்ந்து, கலைப் பள்ளியின் தலைவராகப் பதவி வகித்தார். இவர் கொல்கத்தா பல்கலைக்கழகத்தின் துணைவேந்தராக 15 மே 1955 முதல் 9 அக்டோபர் 1960 வரை பணியாற்றினார்.  

சிந்தாந்தாவிற்கு இந்திய அரசு 1959-ல் பத்ம பூசண் விருதினை வழங்கியது. இவருக்கு 1961-ல் கொல்கத்தா பல்கலைக்கழகம் இலக்கியத்திற்கான கவுரவ முனைவர் பட்டம் வழங்கியது.
# ஜோத் சிங்

**பாய் ஜோத் சிங்** (*Bhai Jodh Singh*)( , , 31, மே 1882 - 4, திசம்பர் 1981) என்பவர் சீக்கிய இறையியலாளர், எழுத்தாளர், வழிகாட்டி மற்றும் சமூக ஆர்வலர் ஆவார். பாக்கித்தான் இராவல்பிண்டி மாவட்டத்தில் பிறந்த சிங், இலாகூரில் உள்ள போர்மன் கிறித்தவக் கல்லூரியில் முதுகலைப் பட்டத்தினை கணிதப் பாடத்தில் பெற்றார். சிங் சபா இயக்கத்தில் இவர் முக்கியப் பங்கு வகித்தார். இவருக்கு இந்திய அரசு 1966ஆம் ஆண்டு பத்ம பூசண் விருதை வழங்கிச் சிறப்பித்தது.  

## இதையும் பார்க்கவும்

- சீக்கிய மதம்
# நாடோடிகள் கோபால்


**நாடோடிகள் கோபால்** (*Naadodigal Gopal*) ஓர் குணச்சித்திர நடிகரும், நகைச்சுவை நடிகரும் ஆவார். இவர் தமிழ்த் திரைப்படங்களில் பணியாற்றினார்.  

## தனிப்பட்ட வாழ்க்கை
இவர் ஈரோட்டில் பணிபுரியும் பள்ளி ஆசிரியரான கவிதா என்பவரை திருமணம் செய்து கொண்டார். இவர்களுக்கு 2 மகள்கள் (இரட்டையர்கள்) உள்ளனர்.  

## தொழில்
ஒரு விவசாயியான கோபால் நாடோடிகள் (2009) என்ற படத்தில் அனன்யாவின் தந்தையாக அறிமுகமானார். பின்னர் ராஜா மந்திரி (2016) கலையரசன், காளி வெங்கட் ஆகியோரின் தந்தையாக நடித்தார். நம்ம வீட்டு பிள்ளை (2019) படத்தில் சிவகார்த்திகேயனின் சாராய மாமாவின் நடிப்பு பாராட்டைப் பெற்றது. அதன்பிறகு இவர் பல படங்களில் நடித்துள்ளார். நாடோடிகள் 2 (2020) இவருடைய கடைசி படமாக இருந்தது.  

## இறப்பு
கோபால் 5 பிப்ரவரி 2020 அன்று மாரடைப்பால் தனது 54 வயதில் இறந்தார்.
# ஜான் லாசரஸ்



**ஜான் லாசரஸ்** (1845–1925) 19-ஆம் நூற்றாண்டைச் சேர்ந்த ஆங்கிலேயக் கிறிஸ்தவ மதபோதகரும் திருக்குறள் மொழிபெயர்ப்பாளரும் ஆவார். திருக்குறளின் முதல் 63 அதிகாரங்களை ஏற்கனவே மொழிபெயர்த்திருந்த வில்லியம் ஹென்றி ட்ரூவின் பணியைத் திருத்தி, மீதமுள்ள அதிகாரங்களை ட்ரூவின் பாணியில் மொழிபெயர்த்தவர் லாசரஸ்.  

## பணிகள்
ஜான் லாசரஸ் சென்னைப் பல்கலைக்கழகத்தில் தனது பட்டப்படிப்பினை முடித்தார். அவரது முதல் படைப்பாக 1878-இல் தமிழ் இலக்கண நூலான நன்னூலை ஆங்கிலத்தில் மொழிபெயர்த்து வெளியிட்டார். எனினும் இவர் தனது திருக்குறள் மொழிபெயர்ப்புக்காக இன்று நன்கு அறியப்படுபவராகத் திகழ்கிறார். 1840-இல் வில்லியம் ஹென்றி ட்ரூ திருக்குறளின் முதல் 63 அதிகாரங்களை மட்டும் உரைநடையில் மொழிபெயர்த்ததையறிந்த லாசரஸ் அப்பணியின் விடுபட்ட பகுதிகளை முடிக்க எண்ணினார். ட்ரூவின் மொழிபெயர்ப்பில் திருத்தங்களைச் செயது விடுபட்ட 64 முதல் 133 வரையிலான அதிகாரங்களை ட்ரூவின் நடையில் மொழிபெயர்த்து 1885-இல் வெளியிட்டார். அதுவே திருக்குறளின் முதல் முழுமையான ஆங்கில மொழிபெயர்ப்பாகத் திகழ்கிறது. இதன் பின்னரே 1886-இல் ஜி. யு. போப் தனது படைப்பான முதில் செய்யுள் வடிவ ஆங்கில குறள் மொழிபெயர்ப்பை வெளியிட்டார். லாசரஸின் மற்றுமொரு மிகப்பெரிய பங்களிப்பாகக் கருதப்படுவது அவரது *தமிழ் பழமொழிகளின் அகராதி* (*Dictionary of Tamil Proverbs*) என்ற நூலேயாகும். அறிமுகம், குறிப்புகள், மூலத்துடன் கூடிய மொழிபெயர்ப்பு ஆகியவற்றோடு 1894-இல் இந்நூல் வெளியிடப்பட்டது. இந்நூலில் 10,000 பழமொழிகளைப் லாசரஸ் பட்டியலிட்டுள்ளார். இதுவே இன்றுவரை தொகுக்கப்பட்ட பழமொழி அகராதிகளில் முழுமையானதாகத் திகழ்கிறது.  

ஒரு கிறிஸ்தவ மதபோதகராக லாசரஸ், ஜி. யு. போப்பைப் போலவே ஆரம்பத்தில் வள்ளுவரின் கருத்துகளில் ஓரளவு கிறிஸ்தவ தாக்கம் இருப்பதாகக் கூறிவந்தார். பின்னாளில் அவர் திருக்குறள் தனித்தன்மை வாய்ந்தது என்றும் அதில் கிறிஸ்தவ சிந்தனைகளின் தாக்கம் சிறிதளவுமில்லை என்றும் கூறி ஜி. யு. போப்பின் கூற்றுக்களையும் மறுத்துரைத்தார். குறளின் முதலதிகாரத்தில் காணப்படும் கடவுளைப் பற்றிய சிந்தனைகள் கிறிஸ்தவத்திலிருந்து வேறுபட்டவை என்றும் குறளில் கடவுளின் குணங்களாகக் கூறப்பட்டவைகளில் ஒன்று கூட விவிலியத்தில் குறிப்பிடப்பட்டுள்ள கடவுளோடு சற்றும் பொருந்தாதது என்றும் கூறினார். அறங்களிலும் குறளும் விவிலியமும் வேறுபடுவதை லாசரஸ் சுட்டுகின்றார். விவிலியம் கூறும் கொல்லாமை வெறும் மனிதக் கொலைகளை மட்டுமே தடுக்க முயலுகையில் குறள் கூறும் கொல்லாமையோ மனிதன் உட்பட அனைத்து விலங்குகளையும் உள்ளடக்கியது என்று லாசரஸ் நிறுவுகிறார்.
# நம்ம வீட்டு பிள்ளை


## நடிகர்கள்
- அரும்பொன்னாக சிவகார்த்திகேயன்
- துளசியாக ஐஸ்வர்யா ராஜேஷ்
- மாங்கனையாக அனு இம்மானுவேல்
- பரமுவாகSoori
- அய்யனாராக நடராஜன் சுப்பிரமணியம்
- சந்திரபோசாக சமுத்திரக்கனி
- அரும்பொன்னின் தாத்தாவாக பாரதிராஜா
- தேன்மொழியாக அர்ச்சனா
- துளசியின் தாயாக சீலா ராஜ்குமார்
- அய்யனாரின் மாமாவாக ஆடுகளம் நரேன்
- மணியக்காரராக வேல ராமமூர்த்தி
- சுப்பு பஞ்சு அருணாச்சலம்
- நாடோடிகள் கோபால்
- ரமா
- அருந்ததி
- கே. பி. ஜெகன்
- சங்கிலி முருகன்
- தமிழ்
- யோகி பாபு
- சிறப்புத் தோற்றத்தில் பாண்டிராஜ்
# நாடோடிகள் 2


***நாடோடிகள் 2*** (*Naadodigal* 2) 2020 ஆம் ஆண்டு இந்தியத் தமிழ் மொழியில் வெளியான நாடகத் திரைப்படமாகும். இதனை சமுத்திரக்கனி எழுதி இயக்கியிருந்தார். மெட்ராஸ் எண்டர்பிரைசஸ் பதாகையின் கீழ் எஸ். நந்தகோபால் தயாரித்தார். இதில் சசிகுமார் , அஞ்சலி நடித்திருந்தனர். இந்த படம் 31 சனவரி 2020 அன்று வெளியிடப்பட்டது. இந்தப் படம் 2009 ஆம் ஆண்டுவெளியாகி மிகவும் வெற்றிகரமாக ஓடிய நாடோடிகள் திரைப்படத்தின் தொடர்ச்சியாகும்.  

## நடித்தவர்கள்

- ஜீவாவாக சசிகுமார்
- செங்கொடியாக அஞ்சலி
- ஜீவாவின் தாயாக துளசி
- சௌம்யாவாக அதுல்யா ரவி
- பாண்டியாக பரணி
- ஜீவாவின் மாமாவாக ஈ. இராமதாஸ்
- செங்கொடியின் தாயாக சிறீரஞ்சனி
- கு. ஞானசம்பந்தன்
- நமோநாராயணன்
- அனில் முரளி
- நாடோடிகள் கோபால்
- சிறப்புத் தோற்றத்தில் சமுத்திரக்கனி
- சௌமியாவின் தாயாக லிசி ஆண்டனி
# முட்டாள் கிளாத்தி


**முட்டாள் கிளாத்தி** (*Filefish*) என்பது மிதவெப்ப மண்டல, வெப்பமண்டல பகுதிகளில் உள்ள மாறுபட்ட ஒரு கடல் மீன் குடும்பம் ஆகும். இவை அத்திலாந்திக், பசிபிக், இந்தியப் பெருங்கடல்களில் வாழ்கின்றன. முட்டாள் கிளாத்தி கிளாத்தி, கோளமீன், டிரங்மீன் போன்றவற்றுடன் நெருங்கிய தொடர்புடையது.  

முட்டாள் கிளாத்தி மீன் குடும்பத்தில் 27 பேரினங்களில் சுமார் 102 சிற்றினங்கள் உள்ளன. ஆத்திரேலிய கடல் பகுதிகளில் இந்த குடும்பத்தில் பாதிக்கும் மேற்பட்டவையாக, 23 பேரினங்களும், 58 சிற்றினங்களும் காணப்படுகின்றன.  

இவற்றின் தட்டையான உடலும், கரடுமுரடான உப்புத்தாள் போன்ற தோலும் உள்ள காரணத்தால் இது **filefish** என்ற பொதுப் பெயரைப் பெற்றது. ஒரு காலத்தில் மரப்படகுகளை மெருகேற்ற முட்டாள் கிளாத்தி மீனின் உலர்ந்த தோல் பயன்படுத்தப்பட்டது.  

## விளக்கம்

கிளாத்தி மீன்களுடன் நெருங்கிய உறவினர் போல தோற்றமளிக்கும் முட்டாள் கிளாத்தி மீன்கள் சாய்செவ்வக வடிவிலான மீன்களாகும். இவற்றின் உடலில் அழகாக விரிவான வடிவங்களைக் கொண்டுள்ளன. முட்டாள் கிளாத்திகள் ஒப்பீட்டளவில் சிறிய மார்புத் துடுப்புகளையும், பிளவுபட்ட, விசிறி வடிவ வால் துடுப்புகளையும் கொண்டுள்ளன. மெல்லிய, உள்வாங்கக்கூடிய கிரீடம் போன்ற ஒரு துடுப்பு இதன் தலையில் உள்ளது. பொதுவாக இவற்றிற்கு இரண்டு முதுகுத் துடுப்புகள் இருந்தாலும், இரண்டாவது துடுப்பு வெகு சிறியதாக உள்ளது. முதல் துடுப்பை தேவைப்படும்போது நிமிர்த்த இயலும். இதிலிருந்தே, இதன் குடும்ப பெயரான *Monacanthidae* என்ற பெயர் இடப்பட்டது. கிரேக்க மொழியில் *monos என்றால்* "ஒன்று" என்றும், *akantha* என்றால் "முள்" என்றும் பொருள் ஆகும்*.* சில இனங்களின் வால் அடிவாரத்தில் நிமிர்த்தக்கூடிய துடுப்புகளைக் கொண்டுள்ளன.  
முட்டாள் கிளாத்தி மீன்கள் குழாய் போன்ற நீண்ட வாயைக் கொண்டுள்ளன.
# தாவீது கார்டு


**தாவீது எட்வர்டு கார்டு** (*David Edward Card*, பிறப்பு: 1956) என்பவர் கனடிய-அமெரிக்க தொழிலாளர் பொருளியலாளரும் and professor of economics at the கலிபோர்னியா பல்கலைக்கழகப் பொருளியல் பேராசிரியரும் ஆவார். இவருக்கு "தொழிலாளர் பொருளாதாரத்தில் அவரது அனுபவப் பங்களிப்புகளுக்காக" 2021-ஆம் ஆண்டிற்கான பொருளியலுக்கான நோபல் பரிசின் அரைப் பகுதியும், மீதம் யோசுவா அங்கிரித்து, குவீதோ இம்பென்சு ஆகியோருக்குப் பகிர்ந்தும் அளிக்கப்பட்டது.  

## ஆரம்ப வாழ்க்கை
டேவிட் கார்டு கனடாவின் ஒண்டாரியோ மாநிலத்தில் 1956 இல் பிறந்தார். இவரது பெற்றோர் பால் பண்ணை விவசாயிகள் ஆவர். கார்டு தனது இளங்கலைப் பட்டத்தை 1978 இல் குயின்சு பல்கலைக்கழகத்திலும், 1983 இல் "நீண்ட கால தொழிலாளர் ஒப்பந்தங்களில் குறியீடுகள்" என்பதில் ஆய்வு செய்து பொருளியலில் முனைவர் பட்டத்தை பிரின்ஸ்டன் பல்கலைக்கழகத்திலும் பெற்றுக் கொண்டார்.  

டேவிட் கார்டு தனது பணியை சிக்காகோ பல்கலைக்கழகம் வணிகப் பள்ளியில் துணைப் பேராசியராக ஆரம்பித்தார். இரண்டாண்டுகளின் பின்னர் 1983 முதல் 1997 வரை பிரின்ஸ்டன் பல்கலைக்கழகத்திலும், பின்னர் பெர்க்லியிலும் பணியாற்றினார். 1990 முதல் 1991 வரை கொலம்பியா பல்கலைக்கழகத்தில் வரிகைதரு பேராசிரியராகப் பணியாற்றினார். 1988 முதல் 1992 வரை "தொழிற் பொருளியல் இதழில்" துணை ஆசிரியராகவும், 1993 முதல் 1997 வரை, "எக்கொனொமெட்ரிக்கா" இதழில் துணை ஆசிரியராகவும், 2002 முதல் 2005 வரை "அமெரிக்கன் எக்கொனொமிக் ரிவ்யூ" பத்திரிகையின் துணை ஆசிரியராகவும் பணியாற்றினார்.